b'\n_START_ARTICLE_\nDomobranska voja\xc5\xa1nica, Ljubljana\n_START_SECTION_\nZgodovina\n_START_PARAGRAPH_\nVoja\xc5\xa1nico, ki ima obliko \xc4\x8drke U, so pri\xc4\x8deli graditi leta 1891 v \xc4\x8dasu Avstro-Ogrske; gradnja je bila zaklju\xc4\x8dena leta 1899._NEWLINE_Po propadu Avstro-Ogrske so jo prevzele jugoslovanske oblasti in jo preimenovale v Kralja Petra voja\xc5\xa1nica. Med drugo svetovno vojno so bile v voja\xc5\xa1nici nastanjene italijanske, nem\xc5\xa1ke in domobranske voja\xc5\xa1ke enote._NEWLINE_Po vojni je voja\xc5\xa1nico prevzela Jugoslovanska ljudska armada, jo preimenovala v Kasarno Mar\xc5\xa1ala Tita in jo uporabljala vse do osamosvojitve Slovenije. V voja\xc5\xa1nici je bil med sodnim postopkom zaprt Janez Jan\xc5\xa1a; med procesom so pred voja\xc5\xa1nico potekale demonstracije._NEWLINE_Voja\xc5\xa1nica je bila nekaj \xc4\x8dasa namenjena nastanitvi beguncev, nato pa je lastni\xc5\xa1tvo nad opu\xc5\xa1\xc4\x8deno in uni\xc4\x8deno zgradbo prevzelo Ministrstvo za kulturo Republike Slovenije. V vzhodni trakt voja\xc5\xa1nice so se leta 1995 po ve\xc4\x8dletni obnovi preselili depoji Arhiva Republike Slovenije in leta 2000 \xc5\xa1e Restavratorski center Republike Slovenije.'